تربیلا بند - وکیپیڈیا

# تربیلا بند

### وکیپیڈیا سے

تربیلا ڈیم کی مصنوعی سیارے سے لی گئی تصویر

دریائے سندھ پر بمقام تربیلا، ایک کثیر المقاصد بند ، جو منگلا ڈیم ’’پاکستان‘ ‘ سے دوگنا ، اسوان ڈیم مصر سے تین گنا اور دنیا میں مٹی کی بھرائی کا سب سے بڑا بند ہے۔ آزادی کے بعد مشرقی دریاؤں سے پانی کی بندش کی بھارتی دھمکی سے پاکستان میں زراعت کو ، جو پہلے ہی پانی کی قلت کا شکار تھی ، زبردست خطرہ لاحق ہوگیا۔ اس خطرے سے نمٹنے کے لیے حکومت پاکستان نے ملک میں بند بنانے کا منصوبہ مرتب کیا۔ ان میں سے ایک دریائے سندھ پر بند تعمیر کرنے کا منصوبہ تھا۔ جس کے لیے اٹک ، کالاباغ اور تربیلا کے علاقوں کا جائزہ لیا گیا۔ آخر 1952ء میں تربیلا کے مقام کو بند کی تعمیر کے لیے موزوں قرار دیا گیا اور بین الاقوامی اداروں اور دوست ممالک سے فنی و مالی تعاون کی اپیل کی گئی۔

1967ء میں عالمی بینک نے اس بند کی تعمیر کی منظوری دے دی۔ 1968ء میں تربیلا ترقیاتی فنڈ قائم کیا گیا۔ جس کے لیے عطیات کے علاوہ فرانس ، اٹلی ، برطانیہ ، کینڈا ، اور عالمی بینک نے قرضے بھی منظور کیے۔ اسی سال تین اطالوی اور تین فرانسیسی کمپنیوں پر مشتمل ایک کنسورشیم تربیلا جائنٹ و نیچر کو بند کی تعمیر کا ٹھیکا دیا گیا ۔ 1969ء میں کنسورشیم میں جرمنی اور سوئٹزرلینڈ کی سات کمپنیوں کا گروپ بھی شامل ہوگیا۔ نومبر 1971ء میں یہ بند پایۂ تکمیل کو پہنچا اور 1977ء میں اس نے کام شروع کر دیا۔

بند کی لمبائی 9 ہزار فٹ ، زیادہ سے زیادہ اونچائی 485 فٹ اور گنجائش 186000000 ایکڑ فٹ ہے۔ اس میں لاکھوں ایکٹر اراضی سیراب ہو سکتی ہے۔ دریا کے بائیں کنارے پر 45 فٹ قطر کی چار سرنگیں ہیں۔ پہلی اوردوسری سرنگ بجلی پیدا کرنے والے یونٹوں سے منسلک ہے۔تیسری سرنگ کا مقصد بھی بجلی کی پیداوار ہے۔ چوتھی سرنگ آبباشی کے مقصد کے لیے ہے۔ اس منصوبے پر 10920 ملین روپیہ صرف ہوا ، بند سے آبپاشی اور بجلی کے علاوہ مچھلی کی صنعت اور سیاحت وغیرہ کو بھی فروغ حاصل ہوا ہے۔بعد میں اسی ڈیم سے ایک نہر نکال کر غازی بروتھا کے مقام کر مزید ٹربائیں لگا کر بجلی پیدا کی جاتی ہے۔

Retrieved from "http://ur.wikipedia.org../../../%D8%AA/%D8%B1/%D8%A8/%D8%AA%D8%B1%D8%A8%DB%8C%D9%84%D8%A7_%D8%A8%D9%86%D8%AF.html"

زمرہ جات: بند | پاکستانی بند

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- Deutsch
- English